**projektas**

**reg. Nr. T-162**

**2.18. darbotvarkės klausimas**

**Pasvalio rajono savivaldybės taryba**

**Sprendimas**

**Dėl TEISĖS ATLIKTI CENTRINĖS PERKANČIOSIOS ORGANIZACIJOS FUNKCIJAS SUTEIKIMO PASVALIO RAJONO SAVIVALDYBĖS ADMINISTRACIJAI**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų pirkimų įstatymo 82 straipsnio 6 dalimi, Lietuvos Respublikos viešųjų pirkimų įstatymo (2021 m. rugsėjo 30 d. įstatymo Nr. XIV-545 redakcija) 821 straipsniu, Lietuvos Respublikos viešųjų pirkimų įstatymo Nr. I-1491 2, 8, 17, 19, 22, 25, 27, 31, 35, 46, 51, 52, 55, 57, 58, 82, 86, 91, 92, 93, 94, 95, 96 straipsnių pakeitimo ir įstatymo papildymo 821  straipsniu įstatymo 25 straipsnio 2 dalimi, Pasvalio rajono savivaldybės taryba nusprendžia:

1. Suteikti teisę Pasvalio rajono savivaldybės administracijai nuo 2023 m. sausio 1 d. atlikti centrinės perkančiosios organizacijos funkcijas.
2. Įpareigoti Pasvalio rajono savivaldybės administraciją nuo 2023 m. sausio 1 d. viešuosius pirkimus reglamentuojančių teisės aktų nustatyta tvarka teikti centralizuotų pirkimų veiklos paslaugas Pasvalio rajono savivaldybės kontroliuojamoms (valdomoms) perkančiosioms organizacijoms (biudžetinėms ir viešosioms įstaigoms) (toliau – Įstaigos).
3. Pavesti Pasvalio rajono savivaldybės administracijos direktoriui ir Įstaigų vadovams iki 2022 m. gruodžio 31 d. atlikti visus veiksmus, parengti ir pasirašyti visus dokumentus, reikalingus centralizuotų pirkimų veiklos paslaugoms teikti.
4. Įpareigoti Įstaigų vadovus nuo 2023 m. sausio 1 d. viešuosius pirkimus, kurių sutarties vertė viršija 15 000 Eur (penkiolika tūkstančių eurų) (be pridėtinės vertės mokesčio), atlikti Lietuvos Respublikos viešųjų pirkimų įstatymo 82 straipsnio 1 dalyje nurodytu būdu.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Viešųjų pirkimų skyriaus vedėja

K.Grabauskienė

Suderinta DVS Nr. RTS-179

Pasvalio rajono savivaldybės tarybai

**AIŠKINAMASIS RAŠTAS**

**DĖL TEISĖS ATLIKTI CENTRINĖS PERKANČIOSIOS ORGANIZACIJOS FUNKCIJAS SUTEIKIMO PASVALIO RAJONO SAVIVALDYBĖS ADMINISTRACIJAI**

2022 m. rugpjūčio d.

Pasvalys

**1. Sprendimo projekto rengimo pagrindas.** 2021 m. rugsėjo 30 d. Lietuvos Respublikos viešųjų pirkimų įstatymo (toliau – VPĮ)  821 straipsnio pakeitimu įtvirtinti centrinių perkančiųjų organizacijų steigimo reikalavimai, įsigaliosiantys 2023 m. sausio 1 d., kurie nustato:

„1.Sprendimą dėl centrinių perkančiųjų organizacijų steigimo, jų teisinės formos ar teisės atlikti centrinės perkančiosios organizacijos funkcijas perkančiajai organizacijai suteikimo, taip pat dėl konkrečių pirkimų atlikimo kitų perkančiųjų organizacijų vardu pagal kompetenciją priima:

<...>2) savivaldybių tarybos. Kiekvienoje savivaldybėje turi būti užtikrinta, kad savivaldybės kontroliuojamos (valdomos) perkančiosios organizacijos pirkimai, kurių sutarties vertė viršija 15 000 Eur (penkiolika tūkstančių eurų) (be pridėtinės vertės mokesčio), būtų atliekami šio įstatymo 82 straipsnio 1 dalyje nurodytu būdu. Siekiant įgyvendinti šią pareigą, turi būti sukurta savivaldybės centrinė perkančioji organizacija arba (ir) kelios savivaldybės gali sukurti bendrą centrinę perkančiąją organizaciją arba (ir) savivaldybė gali pasirašyti centralizuotų pirkimų veiklos paslaugų sutartį su esama centrine perkančiąja organizacija dėl pirkimų paslaugų savivaldybei ir savivaldybės kontroliuojamoms (valdomoms) perkančiosioms organizacijoms.“

**2. Sprendimo projekto tikslai ir uždaviniai.** Sprendimo projektu siekiama Pasvalio rajono savivaldybės tarybos pritarimo suteikti teisę Pasvalio rajono savivaldybės administracijai atlikti centrinės perkančiosios organizacijos funkcijas, tokiu būdu įvykdant VPĮ reikalavimus. Turėdama teisę atlikti centrinės perkančiosios organizacijos funkcijas, Pasvalio rajono savivaldybės administracija nuo 2023 m. sausio 1 d. atliks Pasvalio rajono savivaldybės biudžetinių ir viešųjų įstaigų pirkimus, kurių sutarties vertė viršija 15 000 Eur(be PVM). Centrinės perkančiosios organizacijos funkcijas vykdys Pasvalio rajono savivaldybės administracijos Viešųjų pirkimų skyrius.

**3. Kokios siūlomos naujos teisinio reguliavimo nuostatos ir kokių rezultatų laukiama.** Priėmus sprendimą ir Pasvalio rajono savivaldybės administracijai suteikus teisę atlikti centrinės perkančiosios organizacijos funkcijas, būtų įgyvendinti VPĮ reikalavimai, Pasvalio rajono savivaldybės biudžetinėse ir viešosiose įstaigose sumažėtų administracinė našta ir viešųjų pirkimų pažeidimų tikimybė. Rezultatai bus pasiekti per įdiegtos programinės įrangos funkcionalumus, viešųjų pirkimų centralizavimą, viešųjų pirkimų specialistų kompetencijų didinimą, atestavimą ir teisinės bazės sutvarkymą Pasvalio rajono savivaldybės administracijoje ir biudžetinėse, viešosiose įstaigose. Centralizuotai vykdomi viešieji pirkimai padidintų konkurenciją bei mažintų įsigyjamų prekių, paslaugų, darbų kainas.

1. **Skaičiavimai, išlaidų sąmatos, finansavimo šaltiniai**. Vadovaujantis VPĮ 82 straipsnio 7 dalimi, centrinės perkančiosios organizacijos veikla finansuojama iš įstaigai, kuri įgyvendina centrinės perkančiosios organizacijos funkcijas atliekančio juridinio asmens dalyvio ar savininko teises ir pareigas, skirtų valstybės ar savivaldybės biudžeto asignavimų ir (arba) kitų lėšų. Planuojama, kad sprendimo projektui įgyvendinti reikės 4,5 etato Viešųjų pirkimų skyriuje (šiuo metu užimti 3 etatai). Lėšų poreikis taip pat bus susijęs su programinės įrangos įdiegimu viešųjų pirkimų procesų valdymui biudžetinėse ir viešosiose įstaigose. Finansavimo šaltinis – Savivaldybės biudžeto lėšos***.***

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Priėmus sprendimą reikės keisti Pasvalio rajono savivaldybės administracijos ir biudžetinių bei viešųjų įstaigų vidaus teisės aktus, kurie reglamentuoja viešųjų pirkimų planavimo, organizavimo, vykdymo, apskaitos procedūras. Vidaus teisės aktai turės būti peržiūrėti ir pritaikyti pagal planuojamus pasikeitimus.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Viešųjų pirkimų skyriaus vedėja Karolina Grabauskienė.

PRIDEDAMA. Pasvalio rajono savivaldybės administracijos ir pavaldžių įstaigų viešųjų pirkimų procesų analizė ir centralizavimo strategija, 17 lapų.

Viešųjų pirkimų skyriaus vedėja Karolina Grabauskienė